निष्पक्ष जांच की मांग को लेकर सौपा ज्ञापन
निष्पक्ष जांच की मांग को लेकर सौपा ज्ञापन
सागर | खुरई में मनरेगा के भ्रष्टाचार और अवैध उत्खनन को उजागर करने वाले शिकायतकर्ता तुलाराम अहिरवार पर हुए प्राणघातक हमले करने वालों पर कार्रवाई की मांग की है। इस मामले में पूर्व मंत्री सुरेंद्र चौधरी और तुलाराम अहिरवार ने सोमवार को एएसपी पंकज पांडे को ज्ञापन सौंपा है। अहिरवार ने बताया कि उस पर जगदीश सिंह लोधी, काशीराम लोधी और प्रहलाद सिंह लोधी ने अपने साथियों के साथ मिलकर प्राणघातक हमला किया है। जिसकी शिकायत खिमलासा थाने में की गई है। तुलाराम ने इस मामले में निष्पक्ष जांच करने की मांग की है। इस दौरान सुधीर गुरहा, पुरुषोत्तम शिल्पी, असरफ खान, गोकुल अहिरवार, कुन्दन लाल, आदि ग्रामीण मौजूद थे।
hin_Deva hin_Deva hin_Deva